**Likumprojekta “Grozījumi Sugu un biotopu aizsardzības likumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Sugu un biotopu aizsardzības likumā” (turpmāk – likumprojekts) izstrādāts, lai īstenotu Eiropas Parlamenta un Padomes 2014. gada 22. oktobra Regulā Nr. 1143/2014 par invazīvu svešzemju sugu introdukcijas un izplatīšanās profilaksi un pārvaldību (turpmāk – Invazīvo sugu regula) noteiktos Eiropas Savienības dalībvalstu pienākumus attiecībā uz invazīvām svešzemju sugām. Šis likumprojekts tiek virzīts vienlaicīgi ar likumprojektu “Grozījumi Augu aizsardzības likumā”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ar likumprojektu paredzēts veikt grozījumus Sugu un biotopu aizsardzības likumā, lai pilnveidotu esošo normatīvo regulējumu attiecībā uz invazīvām svešzemju sugām, kā arī, lai īstenotu Invazīvo sugu regulā Eiropas Savienības (turpmāk – ES) dalībvalstīm noteiktos pienākumus.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Invazīvās svešzemju sugas ir tādas dzīvnieku un augu sugas, kas nav raksturīgas konkrētajai teritorijai, kas izplatās ļoti strauji, dominē pār vietējām sugām un izkonkurē tās. Invazīvās svešzemju sugas ir nopietns drauds gan bioloģiskajai daudzveidībai, gan dabiskajām ekosistēmām, kas nodrošina tādus dabiskos regulējošos pakalpojumus kā ūdens noteces regulācija, novēršot plūdus, gaisa kvalitāte un daudzus citus, kā arī resursus tautsaimniecības nozarēm – auglīgu augsni, augstvērtīgus mežus. Uz to norāda arī Eiropas Parlaments un Padome, 2014. gada 22. oktobrī pieņemot Invazīvo sugu regulu, kas paredz proaktīvu rīcību visās ES dalībvalstīs, tajā skaitā Latvijā.Šobrīd nacionālais normatīvais regulējums par invazīvajām svešzemju sugām ir noteikts tikai attiecībā uz augiem – Augu aizsardzības likumā, kā arī uz tā pamata izdotajos Ministru kabineta 2008. gada 30. jūnija noteikumos Nr. 467 “Invazīvo augu sugu izplatības ierobežošanas noteikumi” (turpmāk – MK noteikumi Nr. 467), Ministru kabineta 2008. gada 30. jūnija noteikumos Nr. 468 “Invazīvo augu sugu saraksts” (turpmāk – MK noteikumi Nr. 468) un Ministru kabineta 2008. gada 14. jūlija noteikumos Nr. 559 “Invazīvo augu sugas – Sosnovska latvāņa – izplatības ierobežošanas noteikumi” (turpmāk – MK noteikumi Nr. 559). MK noteikumos Nr. 468 ir iekļauta viena augu suga – Sosnovska latvānis *Heracleum sosnowskyi*. Sosnovska latvānis arī ir vienīgā invazīvā svešzemju suga, kuras iznīcināšanai un izplatības ierobežošanai Latvijā ir veikti plaša mēroga pasākumi un zemes īpašniekiem šīs sugas izplatības ierobežošana ir pienākums. Neskatoties uz iepriekš minēto, Sosnovska latvāņa izplatību Latvijā nav izdevies samazināt. 2006. gada 6. jūnijā tika apstiprināta “Latvāņu izplatības ierobežošanas programma 2006. – 2012. gadam”, kuras ietvaros laikā, kamēr tika piešķirti budžeta līdzekļi monitoringa un kontroles veikšanai, pirmreizējā izplatības noteikšanā tika uzmērīti 10 802 ha ar latvāni invadēto teritoriju. Pēc 2008. gada valsts mēroga monitorings un kontrole nav notikusi, jo tam no budžeta nav bijuši piešķirti finanšu līdzekļi. Saskaņā ar Valsts augu aizsardzības dienesta tīmekļvietnē <http://www.vaad.gov.lv/> pieejamo informāciju visvairāk ar latvāni invadēto teritoriju ir Vidzemes reģionā (4234,82 ha) un Latgales reģionā (2360,98 ha). Regulējums par invazīvām dzīvnieku sugām normatīvajos aktos ir iekļauts vien pastarpināti, Ministru kabineta 2014. gada 22. jūlija noteikumu Nr. 421 “Medību noteikumi” 3.2.15. punktā nosakot, ka nelimitēti medījamas ir “*Latvijas faunai neraksturīgās vai invazīvās sugas – Amerikas ūdeles (Mustela vison), jenotsuņi (Nyctereutes precyonides), dambrieži (Dama dama), mufloni (Ovis orientalis), Sika brieži (Cervus nippon), jenoti (Procyon lotor), nutrijas (Myocastor coypus Molina), baibaki (Marmota bobak) – visu gadu, bet zeltainie šakāļi (Canis aureus) – no 15. jūlija līdz 31. martam.*”Saskaņā ar Invazīvo sugu regulas 4. līdz 24. un 30. līdz 32. pantu dalībvalstīm ir daudz plašāki pienākumi gan attiecībā uz augu sugām, gan dzīvnieku sugām, kuri esošajā normatīvajā regulējumā nav iekļauti, kā arī nav noteiktas kompetentās iestādes. Tāpat Invazīvo sugu regulas 4. pants paredz, ka izplatības ierobežošanas un iznīcināšanas pasākumi ir piemērojami attiecībā uz visām invazīvo svešzemju sugu, kas rada bažas ES sarakstā iekļautajām sugām. 2016. gada 13. jūlijā spēkā stājās Komisijas īstenošanas Regula ar kuru pieņem sarakstu ar invazīvajām svešzemju sugām, kas rada bažas Savienībai (turpmāk – saraksts). 2017. gada 12. jūlijā tika pieņemts saraksta papildinājums. Šobrīd sarakstā ir iekļautas 49 augu un dzīvnieku sugas, no kurām Latvijā savvaļā sastopamas ir desmit, bet astoņas pieejamas tirdzniecībā vai sastopamas privātās kolekcijās, savukārt vēl piecas sugas Latvijā šobrīd nav sastopamas, taču tās ir konstatētas kādā no pārējām boreālā bioģeogrāfiskā reģiona valstīm (Zviedrija, Dānija, Somija, Igaunija, Lietuva) . Likumprojektā ietvertās tiesību normas ir saskaņā ar 2018. gada 26. jūnijā Ministru kabinetā iesniegto precizēto informatīvā ziņojuma projektu “Par invazīvām svešzemju sugām un kompetenču sadalījumu” (turpmāk – informatīvais ziņojums) noteikto, kam saskaņošanas procesā ir piekritušas gan visas informatīvajā ziņojumā minētās iestādes, gan arī Finanšu ministrija, Valsts kanceleja, Tieslietu ministrija un Zemkopības ministrija. Regulā noteikto pienākumu īstenošanai saskaņā ar informatīvo ziņojumu ir sagatavoti divi likumprojekti – “Grozījumi Sugu un biotopu aizsardzības likumā” un “Grozījumi Augu aizsardzības likumā”, kuri tiek virzīti vienlaicīgi, lai nodrošinātu vienmērīgu pāreju no esošā regulējuma uz jauno.1) Likumprojekts paredz Sugu un biotopu aizsardzības likuma 4. pantu papildināt ar deleģējumu Ministru kabinetam izdot:- nacionālo invazīvo augu un dzīvnieku sugu sarakstu, nosakot arī sugu prioritātes kategorijas, vienlaikus likumprojektā “Grozījumi Augu aizsardzības likumā” izslēdzot deleģējumu izdot nacionālo invazīvo augu sugu sarakstu;- kārtību, kādā tiek izstrādāti invazīvo sugu izplatības ierobežošanas un iznīcināšanas plāni, lai nodrošinātu invazīvo sugu koordinētu ierobežošanu visā Latvijas teritorijā un sadarbībā ar citām ES dalībvalstīm;- invazīvo svešzemju sugu izplatības ierobežošanas kārtību, nosakot regulējumu gan invazīvām augu, gan dzīvnieku sugām, vienlaikus likumprojektā “Grozījumi Augu aizsardzības likumā” izslēdzot deleģējumu noteikt invazīvo augu sugu izplatības ierobežošanas kārtību;- kārtību, kādā tiek izdotas atļaujas darbībām ar invazīvām sugām, lai ieviestu regulas 8. un 9. pantā noteikto atļauju sistēmu invazīvo svešzemju sugu izmantošanai pētniecībai, *ex situ* saglabāšanai, ražošanai zinātnes vajadzībām ar turpmāku izmantošanu medicīnā un izmantošanu citiem mērķiem neatliekamu sabiedrības interešu labā;- invazīvo svešzemju dzīvnieku sugu turēšanas vietu reģistrācijas kārtību, lai nodrošinātu, ka invazīvo dzīvnieku sugu īpatņi, kuri tiek turēti kā lolojumdzīvnieki, varētu palikt līdz to dabiskajai nāvei pie saviem īpašniekiem, kā to paredz Invazīvo sugu regulas 31. pants.2) Likumprojekta 5. pants tiek papildināts ar jaunām Dabas aizsardzības pārvaldes, kā Invazīvo sugu regulas ieviešanu koordinējošās un par invazīvām dzīvnieku sugām kompetentās iestādes, funkcijām, attiecīgi pēc likumprojekta pieņemšanas, grozot arī Ministru kabineta 2009. gada 2. jūnija noteikumus Nr. 507 “Dabas aizsardzības pārvaldes nolikums”.3) Likumprojekta 6. pantā saskaņā ar informatīvo ziņojumu tiek noteikta Valsts augu aizsardzības dienesta kompetence par invazīvām augu sugām, analogi kompetenci nosakot arī likumprojektā “Grozījumi Augu aizsardzības likumā”.4) Likumprojekts paredz papildināt Sugu un biotopu aizsardzības likumu ar VI nodaļu par invazīvo sugu izplatības ierobežošanu un iznīcināšanu.VI nodaļa ir analoga esošajam regulējumam Augu aizsardzības likumā par invazīvām augu sugām, paplašinot regulējuma tvērumu un ietverot nosacījumus arī par dzīvnieku sugām. VI nodaļā noteikti kritēriji invazīvo sugu iekļaušanai nacionālajā invazīvo sugu sarakstā, kā arī nosacījumi sugu iekļaušanai kādā no trim kategorijām (augstas prioritātes, vidējas un zemas prioritātes), atbilstoši kurām tiks noteikta nepieciešamā rīcība, jo ne visas invazīvās sugas ir vienlīdz bīstamas, tādējādi ne visām invazīvajām sugām ir piemērojami vienādi izplatības ierobežošanas un iznīcināšanas pasākumi. VI nodaļā noteikti aizliegumi attiecībā uz invazīvām svešzemju sugām, kas ietver jau esošos aizliegumus attiecībā uz invazīvām augu sugām, gan arī nosaka jaunus ierobežojumus saskaņā ar Invazīvo sugu regulas 7. pantu. Noteikts ka invazīvo sugu izplatības ierobežošanu un iznīcināšanu īsteno atbilstoši ivazīvās sugas ierobežošanas un iznīcināšanas plānam.  |
| 3. | Projekta izstrādē iesaistītās institūcijas un publiskas personas kapitālsabiedrības | Likumprojektu izstrādāja Vides aizsardzības un reģionālās attīstības ministrija. Likumprojekts balstīts uz informatīvo ziņojumu. Informatīvā ziņojuma izstrādē piedalījušās un informatīvo ziņojumu saskaņojušas Finanšu ministrija, Valsts kanceleja, Tieslietu ministrija, Zemkopības ministrija un Valsts augu aizsardzības dienests. |
| 4. | Cita informācija | Nav. |

|  |
| --- |
|   **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts nosaka pienākumus un atbildību zemes īpašniekiem vai tiesiskajiem valdītājiem, kuru īpašumā vai valdījumā ir sastopamas invazīvās svešzemju sugas, uzņēmējiem, tirdzniecības vietām, pētniecības iestādēm, kā arī jebkurai citai fiziskai vai juridiskai personai, kas izmanto vai varētu izmantot invazīvās svešzemju sugas. |
| 2. | Tiesiskā regulējuma ietekme uz tautsaimniecību un administratīvo slogu | Ar likumprojektu tiks pastiprināta bioloģiskās daudzveidības un ekosistēmu aizsardzība no invazīvām svešzemju sugām, kas uzlabos ne tikai dabas aizsardzības nodrošināšanu, bet arī apstākļus zemkopības nozarēm, kuru ienākumi un attīstība ir atkarīga no dabas resursu ilgtspējas un daudzveidības. Vienlaikus tiks ierobežota invazīvo svešzemju sugu izmantošana – tā būs iespējama vienīgi juridiskām personām atsevišķos gadījumos, saņemot atļauju, kas palielinās kompetento iestāžu administratīvo slogu, taču nebūtiski, jo invazīvās svešzemju sugas šobrīd netiek plaši izmantotas. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
|  **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2019. gads** | Turpmākie trīs gadi (*euro*) |
| **2020** | **2021** | **2022** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo 2020. gadu | izmaiņas, salīdzinot ar kārtējo 2021. gadu | izmaiņas, salīdzinot ar kārtējo 2022. gadu |
| 1 | 2 | 3 | 4 | 5 | 6 |
| **1. Budžeta ieņēmumi:** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| **2. Budžeta izdevumi:** | **55 555** | **0** | **106 033** | **46 753** | **46 753** |
| 2.1. valsts pamatbudžets | 55 555 | 0 | 106 033 | 46 753 | 46 753 |
| 2.1.1. finansējums Dabas aizsardzības pārvaldei | 40 888 | 0 |  84 033 | 24 753 | 24 753 |
| 2.1.2. finansējums Vides aizsardzības un reģionālās attīstības ministrijai | 14 667 | 0 | 22 000 | 22 000 | 22 000 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| **3. Finansiālā ietekme:** | **-55 555** | **0** | **-106 033** | **-46 753** | **-46 753** |
| 3.1. valsts pamatbudžets | -55 555 | 0 | -106 033 | -46 753 | -46 753 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | **0** | **-106 033** | **-46 753** | **-46 753**  |
| 5.1. valsts pamatbudžets | 0 | **-106 033** | **-46 753** | **-46 753** |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Izdevumu aprēķini par iestādēm nepieciešamo papildu finansējumu jauno funkciju veikšanai iekļauti informatīvajā ziņojumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Ar 2019.gada 8.februāra Ministru kabineta ārkārtas sēdes nr.6 I.§ Informatīvo ziņojuma “Par fiskālo telpu palielinošiem pasākumiem un izdevumiem prioritārajiem pasākumiem valsts budžetam 2019.gadam” 23.2. atbalstīts Vides aizsardzības un reģionālās attīstības ministrijas priekšlikums par finansējuma pārdali no budžeta apakšprogrammas 24.08.00 Ņacionālo parku darbības nodrošināšana” un apakšprogrammas 30.00.00 “Attīstības nacionālie atbalsta instrumenti”, lai nodrošinātu Invazīvo sugu regulas prasību ieviešanu. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Plānots izstrādāt jaunus Ministru kabineta noteikumus:-nacionālo invazīvo augu un dzīvnieku sugu sarakstu un sugu prioritātes kategorijas;-kārtību, kādā tiek izstrādāti invazīvo sugu izplatības ierobežošanas un iznīcināšanas plāni;-invazīvo sevšzemju sugu izplatīšanās ierobežošanas kārtība;-kārtību, kādā tiek izdotas atļaujas darbībām ar invazīvajām sugām;-invazīvo svešzemju dzīvnieku sugu turēšanas vietu reģistrācijas kārtība.Nepieciešams veikt grozījumus Ministru kabineta 2009. gada 2. jūnija noteikumos Nr. 507 “Dabas aizsardzības pārvaldes nolikums” |
| 2. | Atbildīgā institūcija | Vide aizsardzības un reģionālās attīstības ministrija |
| 3. | Cita informācija | Vienlaikus ar likumprojektu tiek virzīts likumprojekts “Grozījumi Augu aizsardzības likumā” |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2014. gada 22. oktobra Regula Nr. 1143/2014/ES par invazīvu svešzemju sugu introdukcijas un izplatīšanās profilaksi un pārvaldību |
| 2. | Citas starptautiskās saistības | Likumprojekts šo jomu neskar. |
| 3. | Cita informācija | Līguma par Eiropas Savienības darbību 288. pants paredz regulas tiešo piemērojamību vienmēr. Pie minētā secinājuma nonākusi Eiropas Kopienu tiesa, 1971. gada 14. decembrī, pasludinot spriedumu lietā *Politi*.  |

|  |
| --- |
| **1. tabulaTiesību akta projekta atbilstība ES tiesību aktiem** |
| Likumprojekts šo jomu neskar. |

|  |
| --- |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par likumprojektu un dotu iespēju izteikt viedokli, likumprojekts saskaņā ar Ministru kabineta 2009. gada 25. augusta noteikumiem Nr. 970 ''Sabiedrības līdzdalības kārtība attīstības plānošanas procesā'' tika ievietots Vides aizsardzības un reģionālās attīstības ministrijas tīmekļvietnē [www.varam.gov.lv](http://www.varam.gov.lv) no 2019. gada 24. janvāra līdz 8. februārim. |
| 2. | Sabiedrības līdzdalība projekta izstrādē | Priekšlikumi par likumprojektu netika saņemti. |
| 3. | Sabiedrības līdzdalības rezultāti | Priekšlikumi par likumprojektu netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Likumprojekta izpildes gaitā jaunas funkcijas tiek noteiktas Dabas aizsardzības pārvaldei un Valsts augu aizsardzības dienestam. Citas likumprojekta izpildē iesaistītās institūcijas ir Vides aizsardzības un reģionālās attīstības ministrija, Zemkopības ministrija, Valsts meža dienests, Pārtikas un veterinārais dienests, Valsts ieņēmumu dienesta Muitas pārvalde. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. Nav ietekmes uz pārvaldes institucionālu struktūru. |
| 3. | Cita informācija | Nav. |

Vides aizsardzības un reģionālās attīstības ministrs Juris Pūce

Bernards 67026524

vilnis.bernards@varam.gov.lv